als_Latn dik_Latn sag_Latn
Naftëtari është mundur në Lushnjë, por nga ana e drejtuesve dhe lojtarëve ka pasur akuza për humbjen, por për gjykimin si dhe për pa rregullsitë që ka bërë skuadra e tyre apo dhe FSHF, pasi ka federuar dy lojtarë vetëm pak ditë më parë! Por, nisur edhe nga reagimet e drejtuesve edhe lojtarëve të Lushnjës, të cilët kanë thënë se Naftëtari ka hedhur baltë mbi lushnjarët dhe e ka bërë këtë për të justifikuar humbjen, e menjëhershme ka qenë edhe kundërpërgjigja e Naftëtarit. Florian Kopaçi që rikthehet si titullar këtë javë është shprehur. “Ne, e kemi hedhur pas krahëve humbjen në transfertën lagunare dhe pavarësisht mospëlqimit nga ana e tyre të pretendimeve tona që janë të drejta për shkak se është shkelur rregullorja e garës së kampionatit, ata s’kanë përse të ndihen keq nga akuzat tona. Madje, Lushnja fitoi me dallavere dhe me parregullsi. Ne, me të vërtetë jemi mbrojtur gjatë gjithë kohës sepse atë taktikë do të ndiqnim, ndaj na çudit fakti se lushnjarët paskan pritur që t’i sulmonim ne si mysafir kur na bënte punë pika qoftë edhe nëpërmjet një mbrojtje të ngjeshur. Por ne tani po mendojmë për ndeshjen e radhës ndaj Tomorit, dhe jemi të interesuar që ky takim të zhvillohet po kaq i qetë sa dhe në dy ndeshjet e para në po dy fazat e tilla të kampionatit”, ka pohuar Kopaçi, një nga kualitete e skuadrës së Naftëtarit. Edi SPAHIU
als_Latn